Նիքսելպիքսել

**Նիկա Վոդվուդ** (, ), ավելի հայտնի որպես **նիքսելպիքսել** (), ռուս ինտերսեկցիոնալ ֆեմինիստ և կիբերակտիվիստ, ով վարում է իր վլոգը YouTube-ում։ Ռուսաստանի ամենահայտնի ֆեմինիստուհին է ըստ Մեդուզա պարբերականի։

## Կենսագրություն
Վերանիկա Վոդվուդը ծնվել է 1993 թվականի հոկտեմբերի 20-ին Մոսկվայի մարզի Պրոտվինո քաղաքում։ Ծնողները ինժեներներ են, աշխատել են Մարս ընկերությունում։ 1999 թվականին ծնողները գործուղման են մեկնել Մեծ Բրիտանիա, և Նիկան նրանց հետ տեղափոխվել է Լոնդոն, որտեղ ապրել է երկու տարի։ Վերադառնալով Ռուսաստան` Վոդվուդը ընդունվել է Ստուպինոյի դպրոց։

2011-2015 թվականներին սովորել է Տնտեսագիտության բարձրագույն դպրոցի սոցիոլոգիայի ֆակուլտետում, բակալավրիատում ավարտական աշխատանքի թեման է եղել «Պատվիրատուների և արտադրողների փոխհարաբերությունները վեբ-կայքերի շուկայում»։

Աշխատել է որպես ստեղծագործական տնօրենի օգնական գովազդային գործակալությունում, բայց հեռացել է այնտեղից թիմում անհանդուրժողական իրավիճակի պատճառով։ 2011 թվականից զբաղվել է նկարազարդմամբ։ Գովազդային գործակալությունից հեռանալուց հետո հեռավար զբաղվում նկարազարդմամբ ՝ որպես հիմնական գործունեություն։

ՅուԹյուբում իր ալիքը ստեղծել է 2011 թվականի աշնանը։ 2017 թվականի ամռան կեսին ազատվել է գովազդային գործակալության աշխատանքից, որտեղ զբաղվել է քոփիռայթինգով և սկսել է վաստակել իր վիդեոբլոգով Patreon-ի և ՅուԹյուբի գովազդի միջոցով։

2021 թվականի մայիսին ամուսնացել է։  Նույն թվականի օգոստոսին հայտարարել է, որ տեղափոխվել է Վիեննա ամուսնու հետ, ով ընդունվել է Կենտրոնական Եվրոպական համալսարան։

2023 թվականի մարտի 10-ին ՌԴ Արդարադատության նախարարությունը Վոդվուդին ճանաչել է «օտարերկրյա գործակալ»։

## Ակտիվիզմ
Չնայած ի սկզբանե ֆեմինիզմին հեգնանքով էր վերաբերվել ` 2013 թվականին Նիկան հետաքրքրվել է ֆեմինիզմով Ժենյա Բելիխի (Անաստասիա Դավիդովա-Լյուիս) բլոգին ծանոթանալուց հետո, ով «Сила киски» Վ կոնտակտե ֆեմինիստական համայնքի հեղինակն է։

2016 թվականի  ձմռանը Վոդվուդը ՅուԹյուբում իր nixelpixel վլոգում տեղադրել է 5 տեսանյութերի շարք, որոնցում խոսել է ֆեմինիզմի հիմունքների մասին։ Այս տեսանյութերը գրավել են ռուսալեզու լսարանի ուշադրությունը, և յուրաքանչյուր տեսանյութը հավաքել է մոտ կես միլիոն դիտում։ Այսպիսով, 2016 թվականի հունվարին թողարկված այս շարքի տեսանյութերից մեկից, որը հակադարձ սեքսիզմի մասին էր, մեմ է հայտնվել «հրաձիգը, որը չի շրջվում»։ Հետագայում Վոդվուդը համաձայնել է, որ իր այս ելույթը անհաջող էր, վատ էր բացատրում կամ ընդհանրապես չէր բացատրում հակադարձ սեքսիզմի թեման։

2016-2017 թվականներին թողարկվել է Վոդվուդի մի շարք տեսանյութերը. Աբյուզիվ հարաբերությունների մասին հոլովակը հավաքել է 1 միլիոն դիտում, դաշտանային բաժակների մասին` 2 միլիոն դիտում, կանանց ձեռնաշարժության մասին` 4 միլիոն։ Նաև այդ ժամանակ Վոդվուդը թողարկել է Պեսյայի` բարի շան մասին կոմիքսների հեղինակային ժողովածուն և նկարազարդել է Տատյանա Նիկոնովայի հեղինակած դեռահասների համար սեռական հարաբերությունների մասին ձեռնարկը։

Տեսանյութերի դիտումների աճին զուգընթաց նրա բլոգում սկսեցին հայտնվել վիրավորական մեկնաբանություններ, և շուտով Վոդվուդը դարձավ «Դվաչ» իմիջբորդում կազմակերպված ինտերնետ-հետապնդումների զոհ։ Կոնֆլիկտի մասնակից է դարձել Բելառուս բլոգեր Անդրեյ Սիկորսկու հետ, որը հայտնի է «Гендерфлюидный вертосексуал» մականունով։ Սիկորսկին իր բլոգում մի քանի տեսանյութ է հրապարակել, որտեղ ակտիվորեն քննադատել և ծաղրել է Վոդվուդի տեսանյութերն ու ստեղծագործությունները։ Ինչպես գրում է լրագրող Նինա Աբրոսիմովան, Սիկորսկին նաև պարբերաբար անցնում էր անձնական վիրավորանքների Վոդվուդի հասցեին։ Բացի այդ, Վոդվուդը կոնֆլիկտ է ունեցել The Question-ի հետ, որտեղ իրականացվել է նրա հետապնդումը։

2017 թվականի ամռանը Վոդվուդի հոր մոտ ախտորոշվել էր գլխուղեղի չարորակ ուռուցք, ինչի պատճառով վերջինս շուտով մահացել է։ 2018 թվականի աշնանը Վոդվուդը հայտարարել է, որ զգացմունքային այրվածք է զգում ֆեմակտիվիզմով զբաղվելուց, և շուտով կրճատել է իր վիդեոբլոգում հոլովակների հրապարակումների ակտիվությունը։  Նույն ժամանակահատվածում Վոդվուդը կոպտորեն մեկնաբանել է իր բաժանորդից խորհուրդ տալու խնդրանքը, ինչը զանգվածային բացասական արձագանք և քննադատություն է առաջացրել Վոդվուդի նկատմամբ։

2019 թվականին թողարկել է մի քանի տեսահոլովակ ֆեմինիզմի մասին, սակայն սեպտեմբերի 5-ին հայտարարել է, որ դադարեցնում է ակտիվիզմով զբաղվելը։ Սակայն հետո փոխել է իր որոշումը և շարունակել է տեսանյութ հրապարակել ալիքում։ 2020 թվականի գարնանը հրավիրվել է Նյու Յորք ` ելույթ ունենալով ՄԱԿ-ի կանանց իրավունքների կոմիտեի 64-րդ նստաշրջանին։ Սակայն COVID-19 համավարակի պատճառով նստաշրջանի ծրագիրը կրճատվել է մինչև պաշտոնական նիստ մասնակից երկրների մշտական ներկայացուցչությունների մասնակցությամբ, ինչի պատճառով Վոդվուդը չի կարողացել ելույթ ունենալ։

## Գործունեության գնահատում
«Մեդուզա» պարբերականը Նիկա Վոդվուդին նվիրել է մի մեծ նյութ, որում ասվում էր, որ Վոդվուդը Ռուսաստանի ամենահայտնի ֆեմինիստն է։ Սակայն նյութը բացասական գնահատական և քննադատություն է առաջացրել ինչպես Վոդվուդի, այնպես էլ այլ կիբերակտիվիստների և լրագրողների շրջանում։

Ըստ Ֆորբս ամսագրի` Նիկա Վոդվուդը Ռուսաստանի ամենահայտնի կիբերակտիվիստն է։ Նիկա Վոդվուդը Ֆորբս ամսագրի վարկածով առաջադրվել է մինչև 30 տարեկան 30 ամենահեռանկարային ռուսաստանցիների վարկանիշում, օգտատերերի քվեարկության արդյունքում զբաղեցրել է առաջին տեղը «սոցիալական պրակտիկա» անվանակարգում, սակայն վերջնական վարկանիշում չի ընդգրկվել։

Ինչպես գրում է Նյու Յորք Թայմսը. «Վոդվուդը ուղիղ տեսախցիկի առջև խոսում է այնպիսի թեմաների մասին, ինչպիսիք են սեռական կյանքը, ընտանեկան բռնության դեմ պայքարը, ձեռնաշարժությունը և ոտքերը սափրելուց հրաժարվելը»։ 

Վոդվուդի հրապարակային գործունեությունը ենթարկվել է քննադատության նաև ֆեմինիստական միջավայրում։

## Ծանոթագրություններ

## Արտաքին հղումներ

* 

Կատեգորիա:Բլոգերներ
Կատեգորիա:Կին բլոգերներ
Կատեգորիա:Կոմիքսների նկարիչներ
Կատեգորիա:Յություբերներ
Կատեգորիա:Ռուս ֆեմինիստներ
Կատեգորիա:Ֆեմինիզմ
Կատեգորիա:Ֆեմինիստներ
Կատեգորիա:Կանանց իրավունքների իրավապաշտպաններ
Կատեգորիա:Կեղծանուններ